Hvordan skal jeg komme meg gjennom flyturen til Reykjavík?
Hvis du ikke planlegger, kan det være litt styrete å fly. Men det er ingen grunn til å stresse med det ennå. Du kan følge disse praktiske tipsene for å få en problemfri start på ferien til Reykjavík.   Dette pakker du i håndbagasjen:  Hemmeligheten bak en behagelig flyreise er å planlegge på forhånd. Begynn med det viktigste: pass, reiseinformasjon, kredittkort og eventuelle medisiner. Deretter bør du pakke noe som gjør at selve reisen går litt raskere, som diverse elektronikk eller en spennende bok. Ikke glem ladere, en behagelig nakkepute og et par hodetelefoner. Og sist, men ikke minst – toalettsaker som tannbørste, leppepomade og en ren t-skjorte er også lurt å ha i håndbagasjen.   Ikke pakk dette i håndbagasjen:  Du må legge større flasker med hårgelé og hårspray i den innsjekkede bagasjen. Har du mer enn 100 milliliter væske og gelé i håndbagasjen, konfiskeres det i sikkerhetskontrollen. Spisse eller skarpe gjenstander, som lommekniver, og farlige produkter som er eksplosive eller lett antennelige, f.eks. spraymaling, nødbluss og fyrverkeri, er heller ikke lov å ta med seg på flyet.   Hva bør du ha på deg på flyet?  Vil du ha en komfortabel flyreise, bør du tenke på hva slags klær det er lurt å ha på. Lagvis påkledning kan være lurt ettersom temperaturen på flyet kan variere. På den måten holder du deg god og varm hvis kabinen blir kald. Stiletthæler, flippflopper og snøresko er det best å pakke i den innsjekkede bagasjen. Istedet bør du ta på deg flate og behagelige sko, f.eks. joggesko. Føttene dine vil takke deg senere!  Du har kanskje hørt om DVT (dyp venetrombose), en blodlevringstilstand som forårsakes av redusert mobilitet eller inaktivitet. Det finnes imidlertid flere ting du kan gjøre for å redusere sjansene for å få det. Du kan bruke et par gode kompresjonsstrømper, holde deg hydrert samt bevege på ben og føtter. Gå opp og ned midtgangen eller gjør øvelser når du sitter.